JohanHeinsen/ENO huggingface dataset:
Odense Adresse-Contoirs Efterretninger, 1848-03-27
De brave kjøbenhavnske Borgere have gjort det første Skridt til Fædrelandets Redning; de have bevæget Kongen til at skille sig ved de Raadgivere, hvis Regjering har bragt denne Fare over Land og Rige. Hs. Majestæt har tilfaldt nye Ministre; Hovedstadens Jndvaanere have sluttet sig om de Mænd, i hvis Hænder Fædrelandets Skjæbne er nedlagt. Danske Bønder, iblandt disse Mænd findes Navne, J godt kjende, og som maa indgyde Eder Tillid; Navne, som J længe have seet forrest i Kampen for Folkets og Fædrelandets Sag: Mænd finde J nu i Kongens Raad som trofast have stridt ogsaa for Eder. Saalænge J see disse Mænd om Kongen, have J Borgen for: at en retfærdig og tidsvarende Udvikling af Eders Forhold vil blive paabegyndt og gjennemført at borgerlig Frihed, bygget og grundet paa borgerlig Lighed vil brede sin Velsignelse over Fædrelandet. Men dette vil blive en Fredens Gierning! - Medens Oprørsaanden gjærer og forstyrrer Regjeringens Virksomhed, medens Fædrelandet trues med at sønderlemmes, er - Fædrelandets Forsvar det Vigtigste. Først naar Danmarks Bestaaen, heel og udeelt, er sikkret, først naar dets Grændse er betrygget, først da er den Vold sat, bag hvilken der med Ære kan leves i Fred, det Værn reist under hvis Beskjærmelse Landet kan bygges ved gode Love! Derfor, Medborgere, slut Eder trøstig til Kongen og til de Mænd, der nu staae ved hans Side. De trænge dertil; thi de have modtaget en Arv fra deres Forgængere, saa tung og ansvarsfuld at kun Nationens Tillid og Nationens Hjælp kan gjøre det muligt at bære den. Afvent med Rolighed og Besindighed den nye Regjerings Udtalelse til Folket. Følg ogsaa deri de brave kjøbenhavnske Borgeres Exempel. Jngen utaalmodig Jndgriben; endnu mindre nogen ulovlig Bestræbelse eller forbryderisk Selvtægt. Sikkerhed for Person og Eiendom for Alle. Værer selv Lovenes og Ordenens Opretholdere, i bevægede Tider trænger Øvrigheden til alle gode Borgeres Hjælp. J have forlangt, ikke at ville staae tilbage for Nogen i Borgerrettigheder! - en god, en retfærdig, en hellig Fordring, men nu vise J. at J eiheller ville staae tilbage for Nogen i Borgerdyder! Jndbyrdes Bestyrkelse i Tillid til Kongen og hans Regjering, Ordens og Sikkerheds Opretholdelse, rolig Oppebien af de nye Ministres Tilkjendegivelse, disse ere det nærværende Øiebliks Fordringer; det næste Øiebliks ville blive: mandig og modig og opoffrende Handling i Frihedens og Fædrelandets Tjeneste. Medborgere og Brødre, Vort fælles Løsen være: Leve Kongen! Leve de nye Ministre! Leve Danmark,
Odense Adresse-Contoirs Efterretninger, 1848-03-27
Kjøbenhavn, den 23 Marts 1848. J Anledning af, at der i de sidste Dage har udbredt sig Rygter om, at Officererne af den kgl. Artilleri Brigade skulde finde sig mindre tilfredse med Capt. schernings Udnævnelse til Krigsminister, er Redaktionen af de fornævnte Artilleri-Officerer bleven underrettet om, at de ved tvende af deres Midte Kommitterede have meddeelt Hr. Ministeren, at saadanne Rygter ere aldeles uden Grund. (Forl.)
Odense Adresse-Contoirs Efterretninger, 1848-03-27
Ved en i Fredags i Svendborg afholdt meget talrigt besøgt Raadstueforsamling blev et Forslag af Byfogden om at organisere et frivilligt Borgerkorps til Ordens og Roligheds Vedligeholdelse, og Beskyttelse af Eiendomssikkerheden i Krigstilfælde, eenstemmig vedtaget og en Kommittee dannet til at udarbeide den nærmere Plan for et saadant Korps. - Tillige blev aabnet en Subscription til Understøttelse for de af Kom munen trængende Familier, hvis Forsørgere ere eller ville blive indkaldte til Krigstjeneste til Lands eller Vands og strax forsynet med talrige Underskrifter. (Sv. A.)
Odense Adresse-Contoirs Efterretninger, 1848-03-27
Odense. Jfølge den af den herværende General kommando tagne Bestemmelse vil det 3die Jæger=Korps fra Nyborg idag indtræffe hertil Byen, for at gaae videre til Jylland.
Odense Adresse-Contoirs Efterretninger, 1848-03-27
Efter hvad Man har bragt i Erfaring vil et Armeekorps som snarest blive koncentreret paa Grændsen af Slesvig og Jylland af hvilket den største Deel kommer til at bestaae af Tropper, som oversendes fra Sjælland.
Odense Adresse-Contoirs Efterretninger, 1848-03-27
Paa de fra forskjellige Sider indkomne Begjæringer har Generalkommanden paalagt Kommandant skabet i Fredericia til Borgervæbningerne i Ribe, Fredericia og Kolding samt Beboerne af Elbo Herred at udlevere de fornødne Vaaben.
Odense Adresse-Contoirs Efterretninger, 1848-03-27
Fra imorgen (Tirsdag) Eftermiddag er General-Kommanden etableret i Kolding. Begeistringen for den fædrelandske Sag, Kampen om Slesvig, der for Øieblikket næsten udelukkende beskjæftiger Alles Tanker, tiltager med hver Time og efter hvad vi erfare fra mangfoldige andre Egne i Landet, er den aldeles almindelig. Det hele danske Folk har gjort Sagen til sin og er beredt til de største Opoffrelser, til at vove Gods, Liv og Blod for den Dette giver os den glædelige Forviisning at vor Sag vil seire, saameget mere som den er den retfærdige. Men der er ingen Tid, ingen Dag, ikke et Øieblik at spilde. Slesvigholstenerne udvikle megen Kraft og Energi, Kongen af Preussen har i et Brev til Hertugen af Augustenborg anerkjendt deres Paastande om at Hertugdømmerne ere selvstændige, indbyrdes fast forbundne Stater hvori kun Mands stammen hersker og lovet Schleswig-Holstein sin Beskyttelse mod "mulige Overgreb." Ved Dragonregimentets Afmarsch til Kolding herfra igaar Middag saae Man Glæde og Mod straale ud af Krigernes Øine og hørte dem gjenlyde i deres Ord: en stor Menneskemængde bragte dem deres Afskedshilsen i et ofte gjentaget tordnende Hurra. J den efter Magistratens Jndbydelse afholdte Raadstue forsamling, der var saa talrig, som den store Sal kunde rumme den, udviklede Borgermesteren, Justitsraad Estrup i en til Øieblikket svarende Tale, at nu var Tiden kommen, hvor det ikke længere var tilstrækkeligt at tilkjendegive sin Kjærlighed til Konge og Fædrelandet med Ord, men at det nu var enhver dansk Mands Pligt at dokumentere den ved opoffrende Gjerninger. Talen modtoges med levende bifald; Oprettelsen af en modil Bataillon til at tjene, hvor det maatte ansees fornødent, vedtoges og ikke Faa tegnede sig strax deels til at tjene omsonst, deels for Betaling; paa en Subskription til at tilveiebringe de fornødne Pengemidler til Bataillonens Uniformering &c. tegnedes over 6000 Rbd.; ogsaa Bidrag af Naturalier og Krigsfornødenheder tegnedes. Kort iforveien havde det borgerlige Fodjægerkorps holdt en Samling, hvori vedtoges at ogsaa dette, vilde tilbyde sig til aktiv Tjeneste. Korpset har med Lethed faaet saa mange Anmeldelser, at det er bleven kompletteret til 200 Mand.
Odense Adresse-Contoirs Efterretninger, 1848-03-27
Prof. Flor er reist herigjennem fra Kjøbenhavn til Hertugdømmet Slesvig, for der at udbrede een, Proklamation til Slesvigerne", hvori der lægges Slesvigerne det alvorlige Spørgsmaal paa Hjerte, om de ville holde med de slesvigholsteenske Oprørere eller med deres Konge. Ved Kongeaaen staaer et stærkt Armeecorps, der er begierligt efter at rykke ind i deres Land som Ven eller Fjende, efter som Svaret udfalder. Kommer det som Fjende, ville Slesvigerne have at udholde Kampen med den danske Konge og det hele danske Folk, men erklære Slesvigerne, at de ville blive deres gamle Forbindelse med Danmark og vor unge folkelige Konge troe, saa kommer det som deres Ven og Beskytter mod Enhver, der med List og Magt vil gjøre dem til Tydsklands Slaver. Hr. Flor kommer med den Kongl. Premier ministers og Ministeriets bemyndigelse for i Kongens Navn at udlægge for dem, hvor meget han har betænkt at gjøre for dem, hvilket er: Besluttende Rigsdag fælleds med Danmark, Presse- og Associations-Frihed (Forsamlings=Frihed); egen slesvigsk Landdag for Alt, hvad der angaaer Slesvig aleene; en egen Overret; en egen Regjering; derimod ophører Kancelliet, da alle Kancellier maae ophøre, naar Ministrene blive ansvarlige; Consumtion vil ikke blive indført, Kopstatten vil blive ophævet; Valgloven saavel til Rigsdagen som til Landdagen vil blive meget folkelig; Statsafgifterne ville blive ordnede efter et bestemt Forhold, (f. Ex. efter Folketal) ligelig for Danmark og Slesvig, naar de for den slesvig-danske Stat fælleds Udgifter ere blevne fradragne, vil Overskuddet af Statsindtægterne, efter det samme bestemte ligelige Forhold, blive anvendte til særskilte Jndretninger i Danmark og i Slesvig. Landdagen faaer en besluttende Medvirkning ved Anvendelsen af den slesvigske Qvota=Deel, o. s. v." Professoren er vis paa, at Slesvigerne ikke med Slesvigholsteenerne ville styrte sig i Elendighed og Fordærvelse, men tvertimod unde vor ungdomsfriske Konge den Lykke at gjøre dem, som kjære Slesvigere, til et frit, selvstændigt og lykkeligt Folk. Flere Studenter fra Kjøbenhavn ledsage Hr. Flor for at være ham behielpelig i at oplyse Slesvigerne om at deres eget Bedste maa bevæge dem til paa det Fasteste at slutte sig til Danmark.
Odense Adresse-Contoirs Efterretninger, 1848-03-27
Regjeringspræsident Scheel har maattet flygte fra Staden Slesvig; paa Veien igjennem dette Hertugdømme undgik han Byerne og lod sig befordre igjennem Landet af Bønder; han havde derved Leilighed til at bemærke, at Bønderne ikke vare grebne af de slesvigholsteenske Jdeer. Jdag bragte Posten fra Hertugdom merne flere Vogne med Flygtende, der berette, at saavel det 4de Jægerkorps som det 1ste Dragonregiment (i Slesvig) har opløst sig; den største Deel af Folkene har begivet sig nordpaa. Fra Nyborg meldes, at nogle Holstenere, som der laae i Garnison, have forsøgt paa at sprænge Fæstningens Krudtmagasin i Luften: deres onde Forehavende forhindredes endnu til rette Tid og de vente deres Straf efter høiere Bestemmelse. Stemningen i Nyborg var naturligviis yderst opbragt imod dem. J Randers skulle nogle Soldater fra Hertugdømmerne have villet ødelægge Tøihuset; ogsaa i Fredericia skulle Soldater fra Hertugdømmerne have viist Opsætsighed. Dag og Nat passere Frifolk herigjennem, der alle ere besjælede af Glæde over at skulle tjene Fædrelandet i Farens Stund.
Odense Adresse-Contoirs Efterretninger, 1848-03-27
(Dagsposten). Børsenh." beretter, at Sagernes Stilling i Rendsborg har indgydt Prindsen af Augustenborg saamegen Tillid, at han har erklæret, at Man ikke skulde sende ham Friskarer til Rendsborg, førend han selv forlangte det. Hertugen af Augustenborg er den 24de ankommen til Altona, hvorfra han agtede at begive sig til Rendsborg.
Odense Adresse-Contoirs Efterretninger, 1848-03-27
Da Nogle i Borgerforsamlingen i Altona den 24de, efterat Man havde erklæret sig for den provisoriske Regjering, vilde udbringe et Leve for Prindsen af Augustenborg, istemmedes dette Udraab af Jngen; enkelte Stemmer havde ligefrem iforveien erklæret sig imod Prindsen.
Odense Adresse-Contoirs Efterretninger, 1848-03-27
Kongen af Baiern har frasagt sig Tronen til Fordeel for Kronprindsen. J Baden nærer Man alvorlig Frygt for et Jndfald af en Mængde Arbeidere, fra Paris, som skulle have ifinde der at proclamere Republiken. Dette kan maaskee give Kongen af Preussen noget andet at tænke paa end at understøtte de slesvigholsteenske Oprørere.
Odense Adresse-Contoirs Efterretninger, 1848-03-27
(Meddeelt.)
Odense Adresse-Contoirs Efterretninger, 1848-03-27
Jyder og Fyenboer staaer op Slesvigholstenerne have kastet sig over det gamle Sønderjylland og ville overgive det til de rovgjerrige Tydskere. J alle danske Slesvigeres Navn raaber jeg, kommer os til Hjælp J have vel hørt, at Olshausen nylig i Forsamlingen i Rendsborg kalder de Danske, et dovent, søvnigt, usammenhængende Folk, som ved sine senere latterlige Demonstrationer havde tabt al Agtelse i Europas Øine." Viser nu, om dette Skudsmaal er sandt eller Løgn. Men samler Eder som besindige Mænd og stiller Eder til den commanderende Generals Tjeneste. Han vil bedst vide, hvad J have at gjøre for at frelse Eders og gamle Danmarks Ære. Kolding den 27 Marts 1848. Flor. Begivenhederne fore det med sig, at Enhver stræber efter at offre sine bedste Kræfter for Fædrelandet. Trangen til at understøtte den gode Sag i Gierningen føles ligesaameget af Landmændene som af Kjøbstadbeboerne.
Odense Adresse-Contoirs Efterretninger, 1848-03-27
Undertegnede indbyde derfor enhver Landmand, der besjæles af levende Fædrelandskjærlighed, men særligen de Mænd, der førstkommende Fredag den 31 Marts give Møde i Odense for at vælge Amtsraadsmedlemmer, til at samles med os paa Odense Raadstue bemeldte Dage Eftermiddag Kl. 3, for at overveie, hvorledes Sagen paa den bedste Maade sættes i Gang til almindelig Fyldestgjørelse. Odense den 27 Marts 1848. Berg. Jeppe Christensen, Eier af Skovsboe. Sognefoged. Lüttichau,
Odense Adresse-Contoirs Efterretninger, 1848-03-27
(Jndsendt.) Mortensen, H. Hillerup, Herredsfoged. Hofman (Bang), F. Knudsen, Lund, Sognepr. for Lunde Menigh. Herredsfoged Sognepr. i Vigerslev. Herredsfoged. Eier af Ellegaard. Trolle, J. Trolle, Eier af Marienlund. Eier af Jmmosegaard. Til mine Vaabenbrødre!
Odense Adresse-Contoirs Efterretninger, 1848-03-27
Ved Dannelsen af det nye Ministerium have vi ogsaa erholdt en Krigsminister. Dette er især fortiden, meget godt. Vel hører man en og anden Militær studse over Valget og Valgmaaden, da den Mand, der er bleven sat i Spidsen for hele Krigsvæsenet ikke er foreslaaet af Militære eller nu fremgaaet af vore Rækker. Men derom kan der kun være een Mening, at hver brav dansk Soldat har at lyde og villigen at udføre de befalinger, der udgaae fra den Mand, vor Konge har udnævnt til sin Krigsminister. En haard Prøve har han at bestaae. Viser han sig ikke Forholdene voxen, saa falder Ansvaret ikke paa os; men er han den Mand, der til Ære og Held for Konge og Fædrelandet formaaer at lede Danmarks Krigsmagt i Farens Stund, da unde vi ham med Glæde Hæderskrandsen. Thi kun Et er nu fornødent, Fædrelandets Frelse!
Odense Adresse-Contoirs Efterretninger, 1848-03-27
Odense den 26 Marts 1848. En dansk Soldat.
Odense Adresse-Contoirs Efterretninger, 1848-03-27
Kjøbenhavns Børs-Cours den 24 Marts 1818. Hamb. 2 M. - k. S. 200 1/2. Bank-Disconto 4 pCt., ditto paa Banco=Vexler 5 pCt.
Odense Adresse-Contoirs Efterretninger, 1848-03-27
Hamborg Børs-Cours den 24 Marts. Species 3/4 pCt. bedre, dansk gr. Cour. 24 pCt. slettere end Bco; Louisd. og Fred. 11 Mk. 5 1/2 s., Lsterl. 13 Mk. 8 3/4 s. Bco.
Odense Adresse-Contoirs Efterretninger, 1848-03-27
Odense Kirkenyt. Frue Sogn. Døbte: den 25 Marts, Reebslagersv. O.M. Krygers Søn: Frederik Carl Christian Jacob Kryger Fadd. Pigerne C. Hansen og H. Reiflin, Reebslagersv. C. Fischer og C. Jørgensen samt Tjenestekarl N. Jensen. - Begravede: den 22de, Reebslagersv. Rasmus Jacobsen; den 24de, Jomfrue Henriette Friis, 76 Aar.
Odense Adresse-Contoirs Efterretninger, 1848-03-27
AVERTISSEMENTS. Fyens Stifts landveconomiske Selskab afholder Generalforsamling Mandag den 10 April d. M. Kl. 10 paa Odense lille Raadstue=Sal. N. Hofmann (Bang).G. S. W. Jaften (Mandag) intet Møde. Alpesangeren Hauser fra baiersk Tyrol med Selskab, spiller i Aften (Mandag) og følgende Dage i Tønnis Lokale.
Odense Adresse-Contoirs Efterretninger, 1848-03-27
Efterlysning. Et gammeldags fladt i Kasses Gulduhr med hvid Skive og en Guldkjæde, i Qvarteer lang, med tvende Guld=Skyderinge, er idag bortstiaalen fra et Vindue her i Byen. En god Douceur udloves til den, som kan give saadanne Oplysninger, at Gjerningsmanden kan opdages. Middelfart den 22 Marts 1848. Wedel Heinen.
Odense Adresse-Contoirs Efterretninger, 1848-03-27
Jdet jeg idag med Regimentet paa ubestemt Tid forlader Byen, maa jeg gjøre mine høitærede Kunder opmærksom paa, at en duelig Svend midlertidig forestaaer mit Værksted, og jeg nærer det sikkre Haab, at De for min store Families Skyld som hidindtil vil søge mit Værksted. Ærbødigst Odense, d. 26 Marts 1848. Kragh. Regimentsdyrlæge.
Odense Adresse-Contoirs Efterretninger, 1848-03-27
Paa Bramstrup staaer i dette Foraar en smuk blankbruun Hingst til Bedækning. Prisen paa hver Hoppe 1 Spec.
Odense Adresse-Contoirs Efterretninger, 1848-03-27
Spanske Syrer. Gode Aars gamle Planter af disse faaes for 4 Mk. pr. 100 Stkr. hos Grup ved Krumstrup. En Uværnepligtig, som vil lade sig stille til Forstærkning, kan hos Fuldmægtig Eriksen ved St. Jørgensport i Odense erholde fornøden Underretning om hvor han kan blive anbragt. En Værnepligtig, enten til Reserven eller det tjenstgjørende Mandskab, som ønsker at stille for sig, ville henvende sig til Chr. Hansen i Vindegaden, som anviser en saadan, Sædefrøe.
Odense Adresse-Contoirs Efterretninger, 1848-03-27
Nyt rødt Kløverfrøe, ægte Rigger Sæde=Hørfrøe samt første Aars Sæde=Hørfrøe efter Rigaisk bekommes billig Th. Thrane, Odense Overgade No. 27.
Odense Adresse-Contoirs Efterretninger, 1848-03-27
Kornrensemaskiner og Soldvæverarbeide fra H. Rasmussens bekiendte Fabrik i Assens anbefales.
Odense Adresse-Contoirs Efterretninger, 1848-03-27
Af alle Slags brugelige Maskiner, hvoriblandt 2 nye Slags med bevægelige Klinte- og andre Rensefold, kan jeg til enhver Tid imodtage Ordinationer paa, og som hurtigt kan udføres da jeg beholder alle mine sædvanlige Folk i Sommer. Af forskjellige Slags staae paa Tiden færdige 6 Stkr. og nylig er afsendt 12 ditto. Afsætningen var sidste Aar 96 Stkr. hvoraf mange af de store Winstrupske til Herregaarde. Af alle Slags Soldvæverarbeide haves stedse meget færdigt.
Odense Adresse-Contoirs Efterretninger, 1848-03-27
Til forestaaende Confirmation er jeg bleven forsynet med alle Slags sorte Silketøier, sorte Orleans, Lustres, Paramattas og franske Merinos.
Odense Adresse-Contoirs Efterretninger, 1848-03-27
franske og Wiener=Shawler til alle Priser, med flere andre Artikler, og anbefaler jeg mig dermed paa det Bedste.
Odense Adresse-Contoirs Efterretninger, 1848-03-27
NB. Et Partie hvide og høirøde franske Shawler sælges til langt under de sædvanlige Priser. Odense den 27 Marts 1848. V. Tychsen. Kommen.
Odense Adresse-Contoirs Efterretninger, 1848-03-27
Nogle Tønder god finsk Kommen er tilkjøbs hos Th. Thrane i Odense.
Odense Adresse-Contoirs Efterretninger, 1848-03-27
En brugt Eenspændervogn, ligemeget om med eller uden Sæder, ønskes tilkjøbs. Billetter mærkede C. L. bedes indlagte paa Adressecontoiret inden Fredagen den 31 Marts.
Odense Adresse-Contoirs Efterretninger, 1848-03-27
Kæmmer Jensen i Svendborg har i Commission at afhænde 2 Jordlodder i Byens Høemark, stødende til Landeveien mod Tvede. 1 ditto i Nærheden deraf efter 3 Rdlr. Grundtaxt, 3 ditto, ligeledes i Høemarken, efter 10 Rdlr. Grundtaxt. 2 ditto i nye Hestehauge efter 10 1/2 Rdlr. Grundtaxt, stødende til Landeveien efter Skaarup.
Odense Adresse-Contoirs Efterretninger, 1848-03-27
For en eenlig Herre ønskes et meubleret Værelse samt Kosten, i Nedergade eller i Nærheden deraf. Prisen bedes opgivet i billetter mærkede E. som indlægges paa Adressecontoiret.
Odense Adresse-Contoirs Efterretninger, 1848-03-27
Gaarden Nr. 190 paa Vestergade i Odense til Salg.
Odense Adresse-Contoirs Efterretninger, 1848-03-27
Denne udmærkede, solide og smukke Eiendom, der hører til en af de bedste og værdifuldeste i Odense, er endnu at erholde tilkjøbs. Saafremt Salg underhaanden ikke finder Sted vil Eiendommen i dette Foraar blive stillet til offentlig Auction. Vilkaarene for Salget kunne erfares hos Boghandler Helm Petersen.
Odense Adresse-Contoirs Efterretninger, 1848-03-27
Ved Proclama af Dags Dato, som snarest muligt vil vorde læst i vedkommende Under- og Overret, ere Creditorerne i Stervboet efter afdøde Hattemager Johan Krüger og senere afgangne Enke, Anne Marie født Berggreen, indkaldte med 12 Ugers Varsel, overeenstemmende med Pl. 2 Juni 1819, til inden bemeldte Tids Forløb, at anmelde og legitimere deres formeentlige Krav for undertegnede Skifteret. Odense Skifteret den 25 Marts 1818. Ch. Estrup. Klauman. Schønheyder.
Odense Adresse-Contoirs Efterretninger, 1848-03-27
Ved Proclama af Dags Dato, som snarest muligt vil vorde læst i vedkommende Under- og Overret, ere Creditorerne i Stervboet efter afdøde Pastor emeritus Simon Jacob Omann og forhen afgangne Hustrue, Sara født Junge, indkaldte med 12 Ugers Varsel, overeenstemmende med Pl. 2 Juni 1819. til, inden bemeldte Tids Forløb, at anmelde og legitimere deres formeentlige Krav for undertegnede Skifteret. Endvidere indkaldes Arvingerne med Aar og Dags Varsel til ligeledes for undertegnede Skifteret at anmelde og legitimere deres Arveret. Odense Skifteret den 25 Marts 1818. Ch. Estrup. Klaumann. Schønheyder. Hermed følger: Extrablade for den 26 og 27 Marts, forsaavidt disse ei allerede ere distribuerede. Fyens Stiftsavis, redigeres af N. Seedorff, udgives i Odense 5 a 6 Gange ugentlig. Trykt med Hurtigpresse.
Odense Adresse-Contoirs Efterretninger, 1848-03-28
Slesvigere!
Odense Adresse-Contoirs Efterretninger, 1848-03-28
J et alvorsfuldt Øieblik henvender Eders Konge sig til Eder. For faa Maaneder siden besteg jeg mine Fædres Throne, stolt ved den Tanke, af fri Villie, i Orden og Fred at skjænke mit hele Folk en fri Forfatning. Uhørte Begivenheder rystede Europa, Holsteen som tydsk Forbundsland maatte erholde sin egen Forfatning. Om en saadan har jeg givet mit Kongelige Løvte. Den forfatningsmæssige Eenhed, jeg havde haabet at tilveiebringe, maatte saaledes opgives. Eder, Slesviger, har jeg tilsagt og tilsiger herved, at J nu i Forening med Danmark og ved Eders egen Medvirkning skulle faae en fri, folkelig Forfatning. Eders Selvstændighed som Slesvigere skal, ved Siden af den fælles Forfatning, sikkres ved en egen Landdag, egen Administration, egne Domstole, ligelig Andeel i Stats afgifter efter Forhold af Folkemængden, retfærdig Anvendelse af Statsindtægternes Overskud, ingen Consumtion, lige Berettigelse af det tydske og danske Sprog baade paa Rigsforsamlingen og Landdagen. Slesvigere! J ville ikke bortkaste Lovlighedens og Frihedens Velsignelse for at tjene Ærgjerrighedens troløse Planer. J ville ikke fornægte Eders nedarvede Troskab mod Eders Konge, ikke forspilde Eders Selvstændighed og Velfærd. Eders Konge kalder Eder, forad Lovlighedens og Ærens Vei at føre Eder til Fred, og Frihed. J ville følge Pligtens og Frihedens Røst! Med hele Danmarks Kraft vil jeg snart staae Eder bi og see Eder Aasyn til Aasyn.
Odense Adresse-Contoirs Efterretninger, 1848-03-28
Christiansborg, den 27 Marts 1848. Frederik R.
Odense Adresse-Contoirs Efterretninger, 1848-03-28
Fædrelandet. A. W. Moltke. Offentlige Foranstaltninger. Under 24ds har Hs. Majestæt allern, udnævnt: Geheime-Statsminister Grev A. W. Moltke til Premierminister samt tillige Finantsminister, og skal han som saadan indtil videre forestaae det kongl. Rentekammer, den kgl. Finantsdeputation og den kgl. Direktion for Statsgjelden og den synkende Fond, indtil Finantsministeriet kan organiseres, hvorhos han indtil nærmere allerhøieste Ordre har at varetage samtlige til Marinen henhørende Sager. -
Odense Adresse-Contoirs Efterretninger, 1848-03-28
Geheime-Statsminister C. F. Bardenfleth til Justitsminister, og skal han som saadan indtil videre forestaae det kgl. danske Kancelli, indtil Justits=Ministeriet kan organiseres. - Kammerherre Grev F. M. Knuth til Minister for de udenlandske Sager og har han derhos indtil nærmere allerhøieste Ordre at varetage samtlige under det kgl. Schlesvig-Holsteen-Lauenborgske Kancelli henhørende Sager. - Kammerpræsident C. A. Bluhme til Handels Minister, og skal han som saadan indtil videre forestaae det kgl. General-Toldkammer og Kommerce=Kollegium, indtil Ministeriets Organisation kan foregaae. - Magister D. G. Monrad til Minister for Kirke- og Underviisningsvæsen, og skal han som saadan forestaae den kgl. Direktion for Universitetet og de lærde Skoler, hvorimod de Geistligheden, Borger og Almue-Underviisningen vedkommende Sager fremdeles besørges gjennem det kgl. danske Kancelli indtil de kgl. Kollegiers Omorganisation kan foregaae. - Kapitain A. F. Tscherning til Krigsminister, og skal han som saadan overtage Alt til Krigsvæsenet til Lands henhørende. - Etatsraad L. N. Hvidt og Høiesteretsadvocat O. Lehmann til Ministre uden Portefeuille.
Odense Adresse-Contoirs Efterretninger, 1848-03-28
Blandinger. Den hannoverske, Morgenzeitung, vil vide, at det 100de Forbundsarmeekorps sammenkaldes med Hensyn til Schleswig=Holstein, for at indtage en ærefrygtbydende Stilling overfor Danmark.